शारदा (नगर)

शारदा, जिसे स्थानीय भाषा में शारदी भी कहते हैं, पाकिस्तान के प्रशासनिक क्षेत्र आज़ाद कश्मीर के नीलम ज़िले में स्थित एक बस्ती है। यह नीलम ज़िले की दो तहसीलों में से एक है और किशनगंगा घाटी (जिसका नाम पाकिस्तान ने बदलकर नीलम घाटी रख दिया है) की सबसे सुंदर जगह माना जाता है। यह किशनगंगा नदी के किनारे १९८१ मीटर की ऊँचाई पर बसा हुआ है और पाक-अधिकृत कश्मीर की राजधानी मुज़फ़्फ़राबाद से १३६ किलोमीटर पूर्वोत्तर में स्थित है।

ऐतिहासिक व धार्मिक महत्व

सरस्वति देवी को समर्पित शारदापीठ का ऐतिहासिक मंदिर इसी बस्ती में स्थित है जो की शताब्दियों से हिन्दु-बौद्ध विद्या का केन्द्र रहा है। कश्मीरी भाषा जिस शारदा लिपि में लिखी जाती थी उसका आविष्कार इसी स्थान पर ९वीं सदी ईसवी में हुआ। शारदा क़िला और किशनघाटी के स्थल भी इसी शहर में हैं। शारदा और नरदी नामक दो पर्वत इस नगर के साथ खड़े हैं।

शारदा के कुछ नज़ारे

इन्हें भी देखें 
 शारदापीठ
 किशनगंगा नदी

सन्दर्भ 

नीलम ज़िला
पाकिस्तान प्रशासित कश्मीर
जम्मू और कश्मीर के शहर